**NÁRODNÁ RADA SLOVENSKEJ REPUBLIKY**

 **VIII. volebné obdobie**

Číslo: PREDS-502/2023

### 1388a

**S p r á v a**

**o výsledku prerokovania** návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k opatreniam k odstráneniu zlyhávaní hospodárskej, sociálnej, bezpečnostnej a ďalších verejných politík, zakladajúcich riziká úpadku Slovenska (**tlač 1388)**

 Predseda Národnej rady Slovenskej republiky rozhodnutím č. 1419 zo 16. januára 2023 pridelil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k opatreniam k odstráneniu zlyhávaní hospodárskej, sociálnej, bezpečnostnej a ďalších verejných politík, zakladajúcich riziká úpadku Slovenska **(tlač 1388)** na prerokovanie **Výboru Národnej rady Slovenskej republiky pre financie a rozpočet, Výboru Národnej rady Slovenskej republiky pre zdravotníctvo a Výboru Národnej rady Slovenskej republiky pre hospodárske záležitosti,** ktorý zároveň určil ako gestorský výbor s tým, že podá Národnej rade Slovenskej republiky správu o výsledku prerokovania predloženého návrhu vo výboroch a návrh na uznesenie Národnej rady Slovenskej republiky.

**Výbor Národnej rady Slovenskej republiky pre financie a rozpočet** o návrhu **nerokoval,** pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **nebol uznášaniaschopný**.

**Výbor Národnej rady Slovenskej republiky pre zdravotníctvo** o návrhu **nerokoval,** keďže neschválil program rokovania výboru.

**Výbor Národnej rady Slovenskej republiky pre hospodárske záležitosti** o návrhu **nerokoval,** keďže neschválil program rokovania výboru.

Výbor Národnej rady Slovenskej republiky pre hospodárske záležitosti ako **gestorský výbor** rokoval dňa 19. januára 2023 a uznesením č. 395 schválil správu o výsledku prerokovania návrhu vo výboroch Národnej rady Slovenskej republiky.

Výbor zároveň určil za spoločného spravodajcu poslankyňu **Magdalénu Sulanovú**, aby na schôdzi Národnej rady Slovenskej republiky informovala o výsledku prerokovania návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k opatreniam k odstráneniu zlyhávaní hospodárskej, sociálnej, bezpečnostnej a ďalších verejných politík, zakladajúcich riziká úpadku Slovenska **(tlač 1388)** vo výboroch a poslanca **Róberta Puciho,** aby tiež plnil úlohu spravodajcu.

 Súčasťou správy je návrh uznesenia Národnej rady Slovenskej republiky.

## Bratislava, 19. januára 2023

Peter **K r e m s k ý**, v.r.

predseda Výboru NR SR

pre hospodárske záležitosti







